CHO ลุ้นปีนี้ “เทิร์นอะราวด์” หลังตุนแบ็คล็อก 2 พันลบ.
CHO มั่นใจปีนี้ผลงานเทิร์นอะราวด์ หลังตุนแบ็คล็อก 2,021 ล้านบาท พร้อมกับมีรายได้ประจำ จากการให้บริการซ่อมบำรุงรถเมล์ ซึ่งเป็นสัญญาระยะยาว 10 ปี พร้อมลุยต่อยอดพัฒนา London Taxi เข้าสู่ระบบไฟฟ้า เพื่อสร้างการเติบโตในอนาคต
21 ก.ย. 2564

บริษัท ช ทวี จำกัด  (มหาชน) หรือ CHO โดย นายสุรเดช ทวีแสงสกุลไทย กรรมการผู้จัดการใหญ่ และประธานเจ้าหน้าที่บริหาร พร้อมด้วย นายณรงค์ องอาจมณีรัตน์  รองกรรมการผู้จัดการใหญ่รองประธานเจ้าหน้าที่บริหาร และนายพานทอง โนวะ ประธานคณะผู้บริหารด้านการเงิน ร่วมนำเสนอข้อมูลบริษัทต่อนักลงทุน นักวิเคราะห์ และสื่อมวลชน ในงานบริษัทจดทะเบียนพบผู้ลงทุน (Opportunity Day) แพลตฟอร์มออนไลน์ เผยแนวโน้มผลการดำเนินงานในปี 2564 ยังคงทรงตัวใกล้เคียงกับปีก่อน คาดไตรมาส 3/2564 จะเริ่มฟื้นตัว เนื่องจากมีรายได้ประจำ (Recurring Income) จากการให้บริการซ่อมบำรุงรถเมล์ NGV489 คัน ซึ่งเป็นสัญญาระยะยาว 10 ปี
ขณะที่มีงานในมือรอรับรู้รายได้ (Backlog) จำนวน 2,021 ล้านบาท พร้อมเดินหน้าขยายศูนย์ซ่อมบำรุง “สิบล้อ 24 ชม.” อีก 3 แห่ง ในปี 2565-66 อาทิ เชียงใหม่ อุดรธานี และหาดใหญ่ ลุยต่อยอดพัฒนา London Taxi เข้าสู่ระบบไฟฟ้า ( EV) เพื่อสร้างการเติบโตในอนาคต พร้อมเดินหน้าพัฒนาบุคลากร รองรับแผน CHO Transformation 2050  โดยงานดังกล่าวจัดขึ้น ณ สำนักงานใหญ่ จังหวัดขอนแก่น
 
 
 
 